*Annak pedig, aki elküldött engem, az az akarata, hogy abból, amit nekem adott, semmit se veszítsek el, hanem feltámasszam az utolsó napon.* (Jn 6,39)

Jézus ismeri az Atya akaratát. Így be is tudja tölteni. Ismerem, azonosulok vele és megteszem. Egyszerű. Lehet, hogy csak kimondani egyszerű? Pedig nekünk is ez a feladatunk!

Jézus felelősséggel készül feladatának betöltésére. Ne veszítsek el senkit mondja. Az, hogy nem hiányzik senki abból látszik, hogy mindenki él. Feltámad az utolsó napon. Találkozott az Élet Kenyerével és ez a találkozás életté vált az egyén számára. A feltámadottak ott vannak Jézus körül, nem hiányzik senki. Ez Jézus célja és ezt fogja megvalósítani is. Legyél az élők között! *Vadon Gyula*